ועדת הכספים, כנסת 25, פרוטוקול מספר 54, 2023-02-13 00:00

משה גפני: 	אנחנו עוסקים עכשיו בסיוע לענף השום בחקלאות

משה גפני:  אנחנו נכנסים שוב לענף בחקלאות שהרפורמה תמוטט אותו לגמרי

משה גפני:  אבו וילן, בקשה

אבשלום וילן: 	בתקציב הקודם שהיה לפני שנה עברה תכנית החשיפה לייבוא על ידי הורדת המכסים ותמיכה ישירה

אבשלום וילן:  אני יכול לומר בוודאות שהענף שנפגע מהנושא הזה יותר מכל הוא ענף השום

משה גפני: כמה חקלאים עוסקים בענף השום?     

אבשלום וילן: זה 8,000,9,000 דונם, זה הרבה מושבניקים קטנים באזור התענכים ועוד שניים-שלושה מגדלים יותר גדולים, בעיקרם קיבוצים, כשהכל סביב אותו אזור של העמקים

אבשלום וילן:  צריך להבין שלארץ נכנס כבר לפני הרפורמה שום סיני בכמויות אדירות

אבשלום וילן:  כל מי שראה איך מגדלים שום בסין לא היה אוכל שום סיני

אבשלום וילן:  את חומר העיבוי של השום לוקח לגדל שבע-שמונה שנים

אבשלום וילן:  להתחיל להכין מחדש חומר עיבוי לשום זה כמעט בלתי אפשרי, זו גם השקעה גדולה

אבשלום וילן:  מה שקרה פה זה שהמגדלים לא מקבלים תמיכה ישירה

אבשלום וילן:  ליברמן, כדרכו בקודש, הוריד את המכסים אבל לא דאג שהמגדלים יקבלו תמורה והענף הזה קורס

אבשלום וילן:  בכל חג יש תמיד איזה שניים שמתקשרים אלי כי הם מחפשים שום ישראלי

אבשלום וילן:  יש לזה דרישה, יש לזה שוק

משה גפני: אם המצב הזה יישאר כמות שהוא לא יהיה ענף שום במדינת ישראל?      

אבשלום וילן: לא יהיה ענף שום, ואני אומר לך שיש לזה ביקוש

אבשלום וילן:  ברגע שמציפים את השוק עם השום הסיני אי אפשר להתמודד בלי שיש לך תמיכה

משה גפני: השום הסיני הוא שום טוב? כי שמעתי טענות גם נגד זה

אורן ברנע:   החומר שאנחנו אוהבים בשום נקרא אליצין

אורן ברנע:  החומר הזה נמצא בשום הישראלי פי ארבע מאשר בשום הסיני

אורן ברנע:  שן אחת שלנו, של השום שלנו, שקולה לארבע שיניים של השום הסיני

אורן ברנע:  השום שלנו הוא בריא

יונתן מישרקי: זה חומר בריא יותר? מה זה החומר הזה?     

אורן ברנע: זה מה שטוב לבריאות, זה מה שמוסיף את הטעם לשום

אורן ברנע:  השום הסיני שיוצא מהאדמה הוא לא לבן

אורן ברנע:  אנחנו לא מבינים עד הסוף מה הם מכניסים בו כדי שיהיה לבן, אבל ברור שזה לא שום טרי ולא באיכות של השום הישראלי

אורן ברנע:  השום הסיני הוא מוצר אחר לגמרי, בטעם אחר לגמרי, וחבל שאנחנו מפסידים את השום הישראלי

משה גפני: אם אנחנו מפחיתים את המכסים על השום, זה כאילו החלטנו שהשום במדינת ישראל יהיה שום ברמה יותר נמוכה, בטעם פחות טוב, יותר חשוף לנזקים? אין מדינה אחרת שמגדלת שום שאפשר לייבא ממנה, רק מסין?     

אורן ברנע: יש את ספרד

אורן ברנע:  אגב, לספרד ולאירופה השום הסיני נכנס

משה גפני: אז למה כל הזמן אומרים שזה רק השום הסיני?      

אורן ברנע: כי בשום הסיני מעורבת ממשלת סין שחדרה לאירופה והורידה שם מאוד את המחירים

אורן ברנע:  רק אחרי שהם חדרו לאירופה האירופאים הבינו שיש פה בעיה בריאותית

אורן ברנע:  היום האירופאים מוציאים לאט לאט את השום הסיני, כי הם הבינו שהם עשו טעות

אורן ברנע:  הסינים העלו מחירים אחרי שהם השתלטו על השוק האירופי, לכן אירופה חוזרת היום לספרדים

אורן ברנע:  אנחנו נמצאים באותה נקודה עכשיו

משה גפני: עו"ד גיל עוז, מה אתה קשור לעניין?      

גיל עוז: 	אני מייצג הרבה חקלאים, בין היתר גם חקלאים שעשו שום

גיל עוז:  זה הענף החקלאי הראשון שנפגע מהרפורמה

גיל עוז:  בהתאם לרפורמה של ליברמן הייתה צריכה לקום ועדת בדיקה אחרי שנה כדי לראות איך השפיעה הרפורמה על החקלאים, רק שהענף הזה קרס בתוך חודש

גיל עוז:  למה הדיון בשום הוא חשוב? משום שאחרי השום יש לנו את תפוחי האדמה, את העגבניות, את המלפפונים וכן הלאה, שדינם יהיה בדיוק אותו דין

משה גפני: 	תסביר לי למה זה יהיה אותו דבר

משה גפני:  הסבירו לי ששום זה משהו אחר

משה גפני:  מי אומר שהמחיר פה של תפוח אדמה יהיה יותר זול ממקום אחר?     

גיל עוז: 	היום הדיון הוא על השום, אבל החקלאות בישראל הולכת לקטסטרופה

משה גפני: אז זה כל הרפורמה

גיל עוז: אין שאלה בכלל שזו כל הרפורמה, אבל התכנסנו בשביל השום

גיל עוז:  איך הגענו בכלל למצב הזה? משום שהייתה הצהרה של ליברמן ופורר בממשלה הקודמת על כך שהממשלה מטפלת ביוקר המחייה

גיל עוז:  יוקר המחייה והעיסוק בחקלאות הישראלית לא יכולים להצטלב

גיל עוז:  כשממשלת ישראל מציקה לחקלאים, היא לא פותרת את יוקר המחייה

משה גפני: למה היא לא תפתור?         

גיל עוז: משום שהפירות והירקות הטריים מהווים 2

גיל עוז: 78% מסל הקניות

אלון שוסטר: גם הממשלה לא מתיימרת להקטין ב-2

אלון שוסטר: 7, היא מתיימרת להוריד משהו, איזה פרומיל מתוך ה-2

אלון שוסטר: 7

גיל עוז: אני שמח שאדוני הוביל אותי לפרומיל

גיל עוז:  עלות הצריכה של שום ישראלי לבית אב במדינת ישראל היא 4

גיל עוז: 5 שקלים בחודש

גיל עוז:  מתוך זה התרומה של הרפורמה בחקלאות לבית אב היא 1

גיל עוז: 5 שקלים, שזה חצי סוכריה על מקל

גיל עוז:  בעבור חצי סוכריה על מקל זרקנו לרחוב חקלאים מעוטף עזה, מרמת הגולן, מהפריפריה

גיל עוז:       חבר הכנסת הראשון שהכניס להסכמים הקואליציוניים שלו את החקלאות זה יושב ראש ועדת הכספים, חבר הכנסת גפני

גיל עוז:  מקום מדינת ישראל עד היום החקלאות לא נכנסה להסכמים קואליציוניים, הפעם זה קרה

גיל עוז:  אנחנו מבקשים את מה שכתבנו בהסכמים

גיל עוז:  כתבנו להקפיא את הרפורמה

גיל עוז:  תקפיאו את הרפורמה הזאת, היא תמוטט את החקלאות

גיל עוז:  הדבר השני הוא הסיפור של הסיוע/פיצוי

גיל עוז:  אם לא נפצה עכשיו את החקלאים, אנחנו מאבדים באופן בלתי הפיך את גידול השום במדינת ישראל

יונתן מישרקי: האם את השיפוי הזה שהאוצר יצטרך לתת או אנחנו מבקשים שייתן לחקלאים אתם לוקחים בחשבון, ואם כן, מה המשמעות?     

אבשלום וילן: השיפוי הוא בערך 750 מיליון שקל לשנה

יונתן מישרקי: אני מדבר על השום

אבשלום וילן: השום זה סכומים הרבה יותר קטנים, זה כמה מיליונים בודדים

אלון שוסטר: יש פוקוס על אחד הענפים, אולי הראשון בהם, שהמכסים עליו ירדו לפני שנה, רק שלא באה תגבורת

אלון שוסטר:  השלכנו את הענף מהמטוס בלי המצנח

אלון שוסטר:  אמרו שהמצנח יגיע, רק בינתיים האדמה מתקרבת

אלון שוסטר:   אני מצטער שהממשלה שהייתי חבר בה לא השכילה לאלץ את משרד האוצר ואת משרד החקלאות לעשות את מה שהיא בעצמה התחייבה, וזה לחבר להורדת המכסים את מה שעושים בכל מדינה מתוקנת - תמיכה ישירה

אלון שוסטר:  אם רוצים להפוך תמיכות עקיפות דרך מכסים לתמיכות ישירות, אדרבא, תעשו את זה

אלון שוסטר:  יותר מזה - בפגרת הבחירות המשיכו והאיצו את המהלך תוך כדי איזה שהוא הסבר של משרד האוצר שאי אפשר בתקופה הזאת לתת את השיפוי

אלון שוסטר:  אנחנו נמצאים עכשיו במצב שבו הרכבת יצאה מהמסילה, הענף הראשון הולך ונחרב

אלון שוסטר:  המשימה היא להכניס ברפורמה רכיבים הוגנים, רכיבים של סיוע, תמיכה, עם אפשרות לבקרה, עם לראות מה קורה

אלון שוסטר:  שערו בנפשכם שהיינו מסכימים על איזה שהוא מהלך שקרה לפני שנה, כולל תמיכות שהיו באות, אבל היינו רואים שהשדות מתייבשים, שאנחנו נפגעים גם מבחינת הפריסה בארץ, גם מבחינת הפרנסה של האנשים, גם מבחינת היכולת שלנו להתחרות

אלון שוסטר:  בדיון בוועדה אחרת דיברנו על כך שכאשר אין ייצור מקומי גם אין תחרות והטייקונים המקומיים עושים מה שבא להם

משה גפני: הכל יעלה

אלון שוסטר: ודאי, הכל יעלה

משה גפני: משרד החקלאות, תדעו שזה הצעד הראשון לחיסול החקלאות בישראל

משה גפני:  ההחלטה היא שמחסלים את החקלאות

משה גפני:  מתחילים עם שום, אחר כך עוברים לדברים אחרים

משה גפני:  במשרד האוצר עושים תמיד את החשבון כמה כסף הם ירוויחו באופן מיידי

משה גפני:  התוצאה פה תהיה שאנחנו גם לא נרוויח את הכסף הזה, כי כמו שאמר חבר הכנסת שוסטר, בסוף יבואו הטייקונים שיהיו לבד בשוק ולא תהיה חקלאות ישראלית

משה גפני:  אנחנו הכנסנו את נושא החקלאות בהסכם הקואליציוני שלנו, כי אני סברתי שהנושא הזה של החקלאות הוא נושא קריטי מבחינת מדינה, במיוחד מדינה שמוקפת שכנים כאלה שאתה לא יכול לסמוך עליהם

משה גפני:  איפה שיש חקלאות יש את המציאות, את הריבונות, את כל מה שנלווה לעניין הזה

משה גפני:  משרד החקלאות הוא המשרד שמופקד על שמירת החקלאות, לכן אני מבקש לדעת ממשרד החקלאות מה עושים עם השום

ארז אוסמן: ההחלטה על הורדת המכס בענף השום הייתה של הממשלה הקודמת

ארז אוסמן:  מנכ"ל משרד החקלאות נכנס רק בשבוע שעבר, הוא לומד את הנושא, ואנחנו מחפשים פתרונות לענף

ארז אוסמן:  בתמיכות הישירות של האוצר מדברים על פיצוי לענף השום של 100 עד 200 שקל לדונם, שזה סכום שהוא לעג לרש

ארז אוסמן:  המכס ירד בשבעה שקלים, כך שבמונחי דונם מדברים על עד 7,000 שקל לדונם

ארז אוסמן:  רוצים לתת להם 100 או 200 שקל פיצוי, שזה משהו שכנראה לא יחזיק מים

משה גפני: אז מה עושים?     

ארז אוסמן: צריך למצוא איזה שהוא פתרון, יכול להיות סכומים יותר גדולים

משה גפני: אתם לא מתמודדים עם המציאות שלא יהיה כאן ענף כזה של שום, מציאות שבה נצטרך לייבא את זה מסין ויבוא לפה טייקון שאף אחד לא יוכל להתמודד מולו?      

ארז אוסמן: אנחנו מודעים וחוששים מהמצב שלא יישארו כאן מגדלי שום ויהיה רק שום מיובא בישראל

יונתן מישרקי: אתם דורשים מהאוצר שיפוי?     

ארז אוסמן: כמובן

ארז אוסמן:  כרגע מתנהל מו"מ עם האוצר על הנושאים האלה

ארז אוסמן:  יש דרישה של המשרד והחקלאים להגדיל את הסכומים

ארז אוסמן:  כרגע אני לא יודע מה ההישגים

אבשלום וילן: בוא נגיד שמדובר על 8,000,9,000 דונם

אבשלום וילן:  ב-6,000 שקל לדונם אפשר להציל את כל השום הישראלי ותהיה גם סחורה טובה

יונתן מישרקי: צריך להתייחס גם לאיכות

משה גפני: עלו פה שתי סוגיות

משה גפני:  סוגיה אחת היא להציל את הענף, שאז המחירים הם שונים, והסוגיה השנייה היא שאם מתייאשים מהענף, שזה מה שהאוצר רוצה, מה הפיצוי שיינתן לחקלאים

אבשלום וילן: ב-6,000 שקל תמיכה לדונם הענף ימשיך להתקיים

משה גפני: הם מדברים על 200 שקל

אבשלום וילן: עזוב, הם מדברים שטויות, כי בארץ 50% זה מטעים וגידולים אינטנסיביים, חממות וכו'

אבשלום וילן:  באירופה זה אולי 10%,15%, כשכל השאר הם שטחים פתוחים

אבשלום וילן:  כשהם מביאים את המספרים של האיחוד האירופי ועל זה מבססים את ה-100 או 200 שקל לדונם, גם הם מבינים שזאת שטות מוחלטת

משה גפני: מה זה "מבינים"? זה מה שהם מציעים

אבשלום וילן: זאת הממשלה הקודמת

אבשלום וילן:  השר הנוכחי חושב לגמרי אחרת

אבשלום וילן:  המספרים האלה הם מספרים שהצגנו לשר, אבל הם הולכים לכיוון אחר

משה גפני: אני אדבר איתו

ערטל טובין: האליצין, שזה החומר הפעיל בשום הישראלי, זה החומר שעליו הסבתות שלנו אמרו שהוא האנטיביוטיקה הטבעית, זה מה שמגן על השום מפני כניסת חיידקים ווירוסים

ערטל טובין:  כשאנחנו אוכלים את השום אנחנו מוגנים על ידי זה

ערטל טובין:  השום הסיני עובר הקרנות

ערטל טובין:  לפני הרפורמה 50% מהשום בישראל היה כבר סיני, מה שאומר שכל הרפורמה לא יצרה תחרות

ערטל טובין:  אנחנו זרענו בהיקפים רבים שום

ערטל טובין:  היינו חברה שמשלמת תמיד מסים, חברה טובה, ארחנו כל שגריר מהעולם שבא להתפעל מחקלאות ישראלית

ערטל טובין:  בחברת השום אנחנו בפשיטת רגל של מיליונים רבים, כולל בעיה עם חקלאים, לכן על זה אנחנו כנראה לא נשלם מסים השנה

ערטל טובין:  הדבר נעשה בצורה כוחנית, בצורה לא הוגנת, כי אחרי שהזרעים היו באדמה הורידו את המכס  לאפס

ערטל טובין:  הובטח לנו שאם יקטן ענף השום ביותר מ-5%, הוא ייעצר ויהיו תמיכות ישירות

ערטל טובין:  זה הביא אותנו למצב שפשוט נזרק שום

ערטל טובין:  מי שהולך לרפת יכול לראות שהפרות אוכלות שום

ערטל טובין:  השום הספרדי מגיע באחוזים מאוד קטנים, הוא מגיע כל פעם כשיש עודפים בספרד או שהשום הסיני לא יפה

משה גפני: מה אתה מבקש?     

ערטל טובין: אנחנו מבקשים פיצוי על העבר בגלל ההחלטה החד צדדית

ערטל טובין:  המדינה צריכה להחליט אם היא רוצה שום

ערטל טובין:  אם היא רוצה שום, צריך שתהיה ועדה מהירה שתקבע את המחיר, אם הוא יהיה 6,000,7,000,8,000

ערטל טובין:  נשמח לפתוח את כל החומר שלנו

אורן ברנע: השום היה ענף מאוזן, כי המכסים פלוס העלות של הסיני היו שקולים לעלות של הישראלי

אורן ברנע:  ברגע שהדבר הזה נמחק - השוק יצא מאיזון

אורן ברנע:  מה שקורה עכשיו ברפורמה זה שבכל הענפים אנחנו לאט לאט – בשום זה אמנם שבעה שקלים, זה הרבה, אבל בשאר הענפים זה שקל, שקל וחצי – יורדים

אורן ברנע:  ב-2026 תהיה הפרה מספיק דרמטית בתפוחי אדמה, גזר, בצל, עגבניות ומלפפונים

אורן ברנע:  כמו שלשום אין הצדקה היום ברמה הכלכלית, כך ב-2026, אם לא נתעורר, לא תהיה הצדקה לכל הענפים האלה, לא יהיו ירקות בישראל

אורן ברנע:  צריך להבין שיש פה עסקת חבילה שיש בה רק צד אחד, כי הצד השני נמחק

משה גפני: משרד האוצר, בקשה

גל ברנס: 	מדברים כל הזמן על יוקר המחייה

גל ברנס:  50% מסל הצריכה של משק בית זה חקלאות טרייה

גל ברנס:  אם לוקחים את הדברים העקיפים, כמו הביצה בפסטה ומוצרי החקלאות בתוך המוצרים אחרים, זה אפילו יותר מ-50%

גל ברנס:  לענף החקלאות יש השפעה משמעותית על סל הצריכה של כל אזרח ואזרח בסופר

גל ברנס:  מציגים את זה כאילו שזה משהו קטן, אבל זה לא משהו קטן

גל ברנס:  מחירי השום ירדו ב-26%

גל ברנס:  כל ההורדה של המכס התגלגלה לצרכן

משה גפני: אתה מדבר על אותם אנשים שנמצאים בכדור הארץ?     

גל ברנס: העברנו כבר לפני מספר חודשים את תקציבי התמיכה הישירה למשרד החקלאות שאנחנו מחכים שיוקצו

גל ברנס:  ביקשנו מהמשרד מספר פעמים להקצות אותם

משה גפני: 	מר ברנס, לנו יש הסכם קואליציוני

משה גפני:  הרפורמה הזאת מחסלת את החקלאות

משה גפני:  עם כל הכבוד, אם אתם רוצים ללכת לתהליך של הרס החקלאות, תגידו את זה, אל תבואו ותספרו לנו כמה משתמשים בשום וכמה זה מוריד מיוקר המחייה

משה גפני:  אנחנו דורשים להקים צוות שיטפל בעניין של יוקר המחייה בחקלאות, אנחנו מבקשים למצוא פתרונות, לא להמשיך עם הדבר הזה, כי אם המצב הזה ממשיך, זו הפרה של ההסכם הקואליציוני

משה גפני:  משרד החקלאות, אני מבקש שיקום צוות שידון בעניין הזה של הרפורמה, כשהשום עומד עכשיו על הפרק

משה גפני:  אני מבקש להפסיק את הרפורמה הזאת שתחסל את החקלאות בסוף

גל ברנס: בחודש יולי היו הסכמות עם החקלאים על הרפורמה

משה גפני: שמעתי על ההסכמות

אבשלום וילן: אתם הפרתם אותם בגסות, אתם רימיתם

משה גפני: אני מבקש לעצור את זה, כי זו הפרה של ההסכם הקואליציוני

משה גפני:  אני מבקש לבדוק את כל הנושא של הרפורמה לפחות במה שנוגע בשום

משה גפני:  משרד החקלאות, תפסיקו לפחד ממשרד האוצר

ינון אזולאי: הרב גפני צודק לגבי הרפורמה, לגבי זה שהייתה החלטה לעצור הכל בשביל להבין

ינון אזולאי:  מחיר השום לא ירד

ינון אזולאי:  אני לא תמיד בודק את המחירים, אבל כשאומרים לי שיש איזו שהיא רפורמה, אני ישר רץ לבדוק

ינון אזולאי:  המחיר של השום לא ירד

גל ברנס: יש לנו נתונים שנשמח להעביר לוועדה

גל ברנס:  ביחס לממוצע של שלושת הרבעונים האחרונים המחיר ירד ב-26%

ינון אזולאי: טעמת את השום הסיני ואת השום הישראלי? לשום שמגיע מסין יש טעם של פלסטיק

ינון אזולאי:  איך זה משליך על יוקר המחייה? כי במקום שן אחת של שום אתה צריך לשים קילו של שום בשביל שיהיה טעם, מה שגורם לך להוציא עוד כסף

משה גפני: ההסכם הקואליציוני שלנו אומר שלא ממשיכים את הרפורמה בחקלאות

ינון אזולאי: גם אצלנו זה מופיע

משה גפני: צריך לכבד הסכם קואליציוני

משה גפני:  אני מבקש לעצור את הדבר הזה, ואני מדבר גם בשם ש"ס וגם בשם הליכוד

משה גפני:  אנחנו לא מקבלים את כל הטיעונים שעלו כאן

משה גפני:  אנחנו מבקשים להקים צוות כדי לראות מה האלטרנטיבות בעניין הזה

משה גפני:  תודה רבה